 Xildhibaan Xasan Muuse Hufane oo isna ka hadlay xaalada Siyaasadeed ee dalka iyo baaq uu u diray dadweynaha Gobolka Awdal ayaa yidhi Dadka Degan Gobolka Awdal Deegaanadiisa kala duwani waxay doonayaan oo heelan u yihiin in dalku uu is bedel ku yimaado, oo waxayna u heelan yihiin inay codkooda ku ridaan Xisbiga Kulmiye, sababtoo ah wey ku soo daaleen, oo todobadii sanno iyo badhkii ay Xukuumaddan taladda dalka haysa ay joogtay waxba umay qaban, inay wax ka xumayso mooye, nidaamka Xukuumadda Kulmiye waa nidaam ku dhisan Musuq-maasuq, qabyaalad iyo eex, boobka hantida umadduna heerka uu marayo waa xad ka bax, waxaana maanta la marayaa in xafiisyadii dawladda ee lagu shaqeeynayey la iibiyo, waxaana tusaale inoogu filan Xafiiskii Badhasaabka Awdal ee la iibiyey, taas oo aan macquul ahayn, oo baahi loo iibiya aanay jirin, Xukuumaddan hore waxay u soo dhamaysay dhulkii iyo hantidii umadda ee Hargeysa iyo Burco, maantana waxay maraysaa Boorama, saddex meelood oo banaan baa jiray, saddexdiiba wey iibisay, meel maanta loo dhiso Badhasaabka Gobolka Awdal ma jirto, waxaana xaqiiqo ah in Xukuumaddan xishoodkii ka dhammaaday, ee dadweynaha Gobolka Awdal waxaan leeyahay dantiinu Xisbiga Waddani ayey ku jirta ee Xisbiga Waddani codkiina siiya, oo Xukuumadan burcada ah codkiina iskaga rida. 